**Tartalomjegyzék**

**a Zalakaros Város Önkormányzata Képviselőtestületének 2021. január 12-én   
hozott határozatokról**

Hat. száma Tartalom

5/2021 Zalakarosi Fürdő Zrt. 2021. évi üzleti terve

6/2021 Zalakarosi Turisztikai Nonprofit Kft. ügyvezetője munkaszerződés  
 módosítása

7/2021 Gyógyfürdő téri rendezvénytér borházak helyzete

8/2021 Zalakarosi (termelői) piac 2021. évi működtetése

**Zalakaros Város Önkormányzata Képviselőtestületének 5/2021. (I.12.) számú határozata:**Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

**I.**

javaslom a Zalakarosi Fürdő Zrt. Közgyűlése számára a társaság Felügyelő Bizottságának 1/2020. (12.25.) számú határozata alapján „a 2020. I-IX. havi időarányos teljesítés, 2020. évi várható eredmény, valamint a 2020. évi működésről” (fürdő hotel és ifjúsági szállás üzemeltetési tapasztalataival kiegészítve) című napirendi pontot az alábbi részletezéssel elfogadásra:

1. a 2020. évi várható adózás előtti eredményből (-275.966 eFt) a társaság fejlesztési tartalékot nem képez. A 2019-ben fejlesztési tartalékba helyezett adózás előtti eredmény felhasználását 2021-2023. évben teljesíteni kell.
2. tudomásul veszi, hogy a 2020. évre engedélyezett személyi jellegű ráfordítás várhatóan 743.866 eFt.
3. 2020. évi Fürdő Hotel és Ifjúsági Szállásüzemeltetési tájékoztatójában foglaltakat változtatás nélkül elfogadja
4. javaslom a Zalakarosi Fürdő Zrt. Közgyűlése számára a társaság Felügyelő Bizottságának 2/ 2020. (12.25.) számú határozata alapján a „2021. évi üzleti terv” napirendi pontban foglaltakat az alábbiak szerint elfogadásra:

a.) A 2021. évre engedélyezett személyi jellegű ráfordítás 901.641 eFt, mely tartalmazza a megtervezett bért az optimális létszámhoz, az egyéb személyi jellegű juttatásokat, valamint a foglalkoztatót terhelő járulékokat, adókat.

b.) 2021. évre tervezett béremelés 5%, melynek juttatása az első háromnegyed év pozitív eredménye esetén valósulhat meg. Módszerének kidolgozását Vezérigazgató, annak elfogadását közgyűlés hatáskörébe javaslom.

c.) Javaslom a Közgyűlés számára, hogy hatalmazza fel a Vezérigazgatót a 24 havi munkaidőkeret és egységes bérezési forma bevezetéséhez szükséges szakszervezeti tárgyalások lefolytatására, eredményének Kollektív szerződésben foglalására.

d.) A tisztségviselők tiszteletdíja 2020-as szinten marad.

e.) 2021. évben a cafeteria szabályok 2020. évivel megegyeznek.

Javaslom a Közgyűlés számára, hogy Cafeteria juttatás 2021. május 31-ig történő felfüggesztéséhez járuljon hozzá, egyben felkérve a Vezérigazgatót, hogy a Kollektív szerződés módosítását előkészítse, valamint a Szakszervezettel egyeztessen. Javaslom a Közgyűlés számára annak elfogadását, hogy a vezérigazgató cafeteriával kapcsolatosan tervezett további intézkedéseiről a Felügyelő Bizottság előzetesen tájékoztassa.

f.) Javaslom, hogy a Közgyűlés fogadja el a jegyárak kialakításának átalakítását, és hatalmazza fel a Vezérigazgatót az egyáras belépők rendszerének kidolgozására. Határidő: 2021. január 31.

g.) A Fürdő 2021. évi nyitvatartási időpontjait az előterjesztésben leírtak szerint, változtatás nélkül javaslom a Közgyűlés számára elfogadásra.

**III.**

javaslom a Zalakarosi Fürdő Zrt. Közgyűlése számára a társaság Felügyelő Bizottságának 3/2020. (12.25.) számú határozata alapján elfogadni a „Beszámoló a 2020. évben végzett és a 2021. évre tervezett beruházási, felújítás, valamint a karbantartási munkákról” szóló előterjesztést, felhatalmazva Vezérigazgatót a szükséges beruházások priorizálására, fedezethez szükséges források keresésre – pályázatok, egyéb források felkutatására. Beruházások kitűzését és ütemezését Vezérigazgatói hatáskörbe javaslom.

**IV.**javaslom a Zalakarosi Fürdő Zrt. Közgyűlése számára a társaság Felügyelő Bizottságának 4/2020. (12.25.) számú határozata alapján elfogadni a 2021. évre szóló Marketing tervet, felhatalmazva a Vezérigazgatót a marketing költségek átcsoportosítására, priorizálására.

**V.**javaslom a Zalakarosi Fürdő Zrt. Közgyűlése számára a társaság Felügyelő Bizottságának 5/2020. (12.25.) számú határozata alapján a Zalakarosi Fürdő Zrt. Dolgozói Közhasznú Alapítvány 1.500 e Ft-al történő támogatását. A szervezeti változásról szóló tájékoztatást tudomásul veszem.

**VI.**

a Zalakarosi Fürdő Zrt. Közgyűlésén az önkormányzat érdekeit a határozat I-V. pontjában foglaltak szerint képviselem.

Határidő: azonnal

Felelős: Novák Ferenc polgármester

Novák Ferenc

polgármester

**Zalakaros Város Önkormányzata Képviselőtestületének 6/2021. (I.12.) számú határozata:**Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. úgy határozok, hogy a Zalakarosi Turisztikai Nonprofit Kft. ügyvezetője 2020. december 22-én kelt munkaszerződése módosítását elfogadom, azzal, hogy az ügyvezető napi hat óra alapulvételével számított heti harminc órás részmunkaidős munkajogviszony keretében, havi bruttó 360.000 Ft. alapbérrel kerül foglalkoztatásra 2021.január 13-tól. A munkaszerződés jelen módosításokkal nem érintett rendelkezései változatlan tartalommal hatályban maradnak.
2. felhatalmazom a Zalakarosi Turisztikai Nonprofit Kft. többségi tulajdonos Zalakaros Város Önkormányzata tag képviseletében eljáró Czimondor Nándor alpolgármestert, mint a munkáltatói jogkör gyakorlóját, a szerződés-módosítás aláírására.

Határidő: azonnal

Felelős: Novák Ferenc polgármester

Operatív felelős: Csetneki Ügyvédi Iroda/Dr. Szentgyörgyvölgyi Eszter, jogi referens  
 Ódor László Lajos Zalakarosi Turisztikai Nonprofit Kft. ügyvezető -  
 határozat megküldése tájékoztatásul

Novák Ferenc

polgármester

**Zalakaros Város Önkormányzata Képviselőtestületének 7/2021. (I.12.) számú határozata:**Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. tudomásul veszem a Zalakarosi Turisztikai Egyesület és a Zalakarosi Turisztikai Nonprofit Kft. rendezvénytéri borházak tárgyában adott tájékoztatását.
2. úgy határozok, hogy Zalakaros Város Önkormányzata nem él a jelenlegi Rendezvénytéri területen elhelyezkedő borházak önkormányzati tulajdonba vételének lehetőségével.
3. a Zalakarosi Turisztikai Egyesület tulajdonában álló borházak értékesítését tudomásul veszem.
4. felkérem a Zalakarosi Turisztikai Egyesület elnökét, hogy a borházak elszállíttatásáról az önkormányzati közterület szabadon hagyása érdekében legkésőbb 2021. március 31-ig gondoskodjon.
5. a döntésről Zalakarosi Turisztikai Egyesülete elnökét és a Zalakarosi Turisztikai Nonprofit Kft- ügyvezetőjét tájékoztatom.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens

Novák Ferenc

polgármester

**Zalakaros Város Önkormányzata Képviselőtestületének 8/2021. (I.12.) számú határozata:**Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. úgy határozok, hogy a jelenlegi Rendezvénytéren az Innovatív Dél-Zala Vidékfejlesztési Egyesület tulajdonában álló termelői piac tulajdonviszonyai rendezése érdekében megkeresést juttatok el az Innovatív Dél-Zala Vidékfejlesztési Egyesület elnöke részére, melyben írásbeli nyilatkozattételre kérem fel arra vonatkozóan, hogy a piac Zalakaros Város Önkormányzata részére történő térítésmentes átadása keletkezet-e az Egyesület oldalán Áfa fizetési kötelezettséget, amennyiben igen, azt át kívánja-e hárítani az Önkormányzat felé.
2. az írásbeli megkeresés tartalmának függvényében döntök a piac esetleges önkormányzati tulajdonba vételéről.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens

Novák Ferenc

polgármester